Ef allt mannkynið stæði á einum fleti , hvað yrði hann þá stór , til dæmis miðað við eitthvert land ? Í svari okkar við spurningunni Hvað búa margir í heiminum ? kemur fram að mannkynið er nú talið vera um 6,2 milljarðar en einn milljarður er þúsund milljónir eða 109 . Til samanburðar má nefna að Ísland er rúmir 100.000 ferkílómetrar að stærð . Hver ferkílómetri er milljón fermetrar þannig að landið er samtals rúmir 100 milljarðar fermetra . Ef við gætum raðað mannkyninu þannig á landið að hver maður tæki um 1 fermetra , þá mundi það taka rúma 6 milljarða fermetra eða um 6% af Íslandi . Sjálfsagt yrði ekki auðvelt að koma þessu svo fyrir og ekki mundi það fara vel með landið . Ef við legðum allt landið undir þessa aðgerð hefðum við 16 fermetra á mann eða ferning sem væri 4 m á hvern kant .